**DĖL ŽEMĖS SKLYPŲ PERDAVIMO VALSTYBĖS NUOSAVYBĖN**

2022 m. balandžio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos Žemės įstatymo 14 straipsnio 3 dalimi, 19 straipsnio 3 dalies 2 punktu ir 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 5 straipsnio 1 dalies 6 punktu, 20 straipsnio 2 dalies 3 punktu ir 4 dalimi, atsižvelgdama į Lietuvos Respublikos susisiekimo ministerijos 2022 m. kovo 23 d. raštą Nr. 2-1373 „Dėl žemės sklypų perėmimo valstybės nuosavybėn ir perdavimo VĮ Lietuvos automobilių kelių direkcijai patikėjimo teise“ ir VĮ Lietuvos automobilių kelių direkcijos 2022 m. vasario 25 d. raštą Nr. 2-2837 „Dėl žemės sklypų perdavimo“, Rokiškio rajono savivaldybės taryba nusprendžia:

1. Perduoti valstybės nuosavybėn, Rokiškio rajono savivaldybei nuosavybės teise priklausančius, žemės sklypus: 0,0548 ha ploto žemės sklypą, kurio unikalus Nr. 4400-5645-6436, įsigijimo tikroji žemės sklypo vertė 2022 m. balandžio 30 d – 1210,00 Eur, žemės sklypo įrengimo (sutvarkymo) išlaidos – 1222,10 Eur ir 0,0677 ha ploto žemės sklypą, kurio unikalus Nr. 4400-5633-2780, įsigijimo tikroji žemės sklypo vertė 2022 m. balandžio 30 d. – 1490,00 Eur, žemės sklypo įrengimo (sutvarkymo) išlaidos – 1222,10 Eur.
2. Įgalioti savivaldybės merą pasirašyti šio sprendimo 1 punkte nurodytų turto priėmimo-perdavimo aktą.
3. Nustatyti, kad šio sprendimo 1 punkte nurodytas turtas bus perduotas tik Lietuvos Respublikos Vyriausybei priėmus nutarimą dėl turto perėmimo.
4. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt)

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ŽEMĖS SKLYPŲ PERDAVIMO VALSTYBĖS NUOSAVYBĖN“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti valstybės nuosavybėn žemės sklypus, į kurių ribas patenka dalis Kelių direkcijos patikėjimo teise valdomo valstybinės reikšmės krašto kelio Nr. 123 Biržai–Pandėlys–Rokiškis (toliau – kelias Nr. 123). Neperdavus Žemės sklypų Kelių direkcijai valdyti patikėjimo teise, Kelių direkcija neturi galimybių suformuoti kelio Nr. 123 ir jo užimamo žemės sklypo taip, kad į jų ribas patektų visi Kelių įstatymo 2 str. 5 d. nurodyti kelio elementai.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos Žemės įstatymo 14 straipsnio 3 dalis, 19 straipsnio 3 dalies 2 punktas ir 4 dalis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 5 straipsnio 1 dalies 6 punktas, 20 straipsnio 2 dalies 3 punktas ir 4 dalis.

 **Sprendimo projekto esmė.**

 Rokiškio rajono savivaldybės administracija su VĮ Lietuvos automobilių kelių direkcija 2020 m. spalio 14 d. pasirašė bendradarbiavimo sutartį Nr. S-1333 / MS-6, kuriai buvo pritarta Rokiškio rajono savivaldybės tarybos 2020 m. rugsėjo 25 d. sprendimu Nr. TS-241. VĮ Lietuvos automobilių kelių direkcija sutartimi įsipareigojo atlikti valstybinės reikšmės krašto kelio Nr. 123 Biržai–Pandėlys–Rokiškis (toliau – kelias Nr. 123) kadastrinius matavimus ir suformuoti atskirą kelio Nr. 123 ruožo 62,75–64,83 km sklypą ir statinį.

2020 m. lapkričio 17 d. Lietuvos automobilių kelių direkcija prie LR Susisiekimo ministerijos raštu kreipėsi į savivaldybės administraciją, kad negali užbaigti įgyvendinti kelio Nr. 123 žemės sklypo ir statinio kadastrinių matavimų ir prašė savivaldybę pakoreguoti Vilties gatvės statinį. Parengti žemės sklypo kad. Nr. 7375/23:14 ir Nr. 7375/22:16 formavimo ir pertvarkymo projektą ir padalinti sklypą į dvi dalis.

Siūlomi valstybės nuosavybėn perduoti sklypai, kurių unikalūs Nr. Nr. 4400-5645-6436 ir Nr. 4400-5633-2780 yra gauti pertvarkius aukščiau paminėtus, savivaldybei nuosavybės teise priklausančius sklypus. Žemės sklypus Kelių direkcijai būtina perduoti, nes į jų ribas patenka dalis Kelių direkcijos patikėjimo teise valdomo valstybinės reikšmės krašto kelio Nr. 123 Biržai–Pandėlys–Rokiškis (toliau – kelias Nr. 123). Neperdavus Žemės sklypų, Kelių direkcija neturi galimybių suformuoti kelio Nr. 123 ir jo užimamo žemės sklypo taip, kad į jų ribas patektų visi Kelių įstatymo 2 str. 5 d. nurodyti kelio elementai.

Lietuvos Respublikos susisiekimo ministerija 2022 m. kovo 23 d. raštu Nr. 2-1373 „Dėl žemės sklypų perėmimo valstybės nuosavybėn ir perdavimo VĮ Lietuvos automobilių kelių direkcijai patikėjimo teise“ ir VĮ Lietuvos automobilių kelių direkcija 2022 m. vasario 25 d. raštu Nr. 2-2837 „Dėl žemės sklypų perdavimo“, sutiko perimti savivaldybei nuosavybės teise priklausančius žemės sklypus, kurių unikalūs Nr. Nr. 4400-5645-6436 ir Nr. 4400-5633-2780.

Rokiškio rajono savivaldybės administracijos architektūros ir paveldosaugos skyrius pateikė informaciją, kad sklypų, kurių unikalūs Nr. Nr. 4400-5645-6436 ir Nr. 4400-5633-2780 įrengimo (sutvarkymo) išlaidos sudaro po 1222,10 Eur (viso 2444,20 Eur). Vadovaujantis LR žemės įstatymo 19 straipsnio 4 dalimi Vyriausybės nustatyta tvarka valstybė atlygina savivaldybei už žemės sklypų įrengimą (sutvarkymą), todėl šios lėšos bus grąžintos į savivaldybės biudžetą.

**Laukiami rezultatai.**

Bus vykdomi 2020 m. spalio 14 d. Bendradarbiavimo sutarties Nr. S-1333 / MS-6 įsipareigojimai.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |